बोले- देर रात घर बुलाया था, नाम नहीं ले सकता वो इंडस्ट्री का बड़ा चेहरा हैं
Gorakhpur MP Ravi Kishan recently revealed his struggle days and how he faced the casting couch एक्टर और गोरखपुर के सांसद रवि किशन ने हाल ही में बताया कि स्ट्रगल के दिनों उन्होंने कास्टिंग काउच का सामना किया था। फिल्म में काम करने के लिए एक महिला ने उन्हें ऑफर किया था
एक्टर और गोरखपुर के सांसद रवि किशन ने हाल ही में बताया है कि स्ट्रगल के दिनों उन्होंने कास्टिंग काउच का सामना किया था। फिल्म में काम देने के लिए एक महिला ने उन्हें देर रात अपने घर बुलाया था, लेकिन अपनी सूझबूझ के साथ वो किसी तरह इस सिचुएशन से बच निकले।
कास्टिंग काउच जैसी चीजें इंडस्ट्री में होती रहती हैं
रजत शर्मा ने ‘आप की अदालत’ के दौरान रवि से कास्टिंग काउच को लेकर सवाल किया। इस पर उन्होंने कहा- ‘हां ऐसा हुआ है और यह कहना गलत नहीं होगा कि अक्सर इंडस्ट्री में ऐसा होता रहता है। लेकिन मैं किसी तरह बच निकलने में सफल रहा। मेरे पिता ने सिखाया था कि मुझे अपने काम को ईमानदारी से करना चाहिए। मैं कभी भी शॉर्टकट नहीं अपनाना चाहता था। मुझे पता था कि मैं टैलेंटेड हूं।’
उन्होंने मुझे रात में कॉफी पर बुलाया था
रवि ने आगे कहा- ‘मैं उनका नाम नहीं ले सकता, क्योंकि अब वो एक बड़ा चेहरा बन गई हैं। उसने एक दिन कॉल करके मुझसे कहा- ‘आज रात एक कप कॉफी के लिए आ जाओ।’ मुझे महसूस हुआ कि वो मुझे हिंट दे रही हैं और मैंने उन्हें मना कर दिया।’
भोजपुरी एक्ट्रेस नगमा के साथ अफेयर पर रवि ने तोड़ी चुप्पी 
भोजपुरी एक्ट्रेस नगमा के साथ अफेयर पर रवि ने कहा- ‘जब कोई एक्टर और एक्ट्रेस एक फिल्मों में काम कर लेते हैं, तो लोग यह मान लेते हैं कि उनके बीच कुछ चल रहा है। हालांकि, ऐसा नहीं था। हम इसलिए साथ में काम करते थे, क्योंकि हमारी फिल्में ब्लॉकबस्टर होती थीं। हमारे बीच बहुत अच्छे रिलेशन्स थे। उस वक्त हर कोई जानता था कि मैं शादीशुदा हूं।’
बिग बॉस में जाना मेरे लिए रिस्की था, करियर खत्म हो सकता था 
अपनी बिग बॉस की जर्नी के बारे में बात करते हुए रवि ने कहा- 'उस वक्त शो में जाने का बहुत रिस्क था। मेरी 17 फिल्में पेंडिंग थीं। मुझे लगा कि जब मैं बाहर निकलूंगा, तब तक कई और हीरोज आ जाएंगे।'
रवि ने आगे कहा- 'फिल्म इंडस्ट्री में अगर आप 2 दिन भी गायब होते हैं, तो आपकी जगह लेने के लिए नए हीरोज आ जाते हैं। कोई आपके लिए इंतजार नहीं करता है। ये बहुत बड़ी गलतफहमी है कि इंडस्ट्री आपकी वजह से चलती है। पर मैंने ये रिस्क अपनी फैमिली के लिया था, क्योंकि मेरी पत्नी ने मुझे सलाह दी थी कि मैं बिग बॉस में जाऊं।'
